टौणी देवी में रोगी कल्याण समिति ने 19 लाख रुपए किए खर्च
सिविलअस्पतालटौणी देवी में रोगी कल्याण समिति ने चालू वित्त वर्ष में विभिन्न कार्यों पर 19 लाख की राशि व्यय की गई है। यह बात रोगी कल्याण समिति के अध्यक्ष अरमिंदर सिंह ने रोगी कल्याण समिति की समीक्षा बैठक की अध्यक्षता करते हुए कही। इस अवसर पर आपदा प्रबंधन प्राधिकरण के उपाध्यक्ष राजेंद्र राणा भी विशेष तौर पर उपस्थित रहे।
उन्होंने कहा कि रोगी कल्याण समिति के माध्यम से लोगों को बेहतर स्वास्थ्य सुविधाएं उपलब्ध करवाने पर विशेष बल दिया जा रहा है। बैठक के दौरान अस्पताल में रोगी कल्याण समिति के माध्यम से ऑटोमेटिक एनालाइजर, एक्स-रे फिल्म प्रोसेसर, लेपटॉप, एयर कूलर तथा होमगार्ड के जवानों को सुरक्षा गार्ड के रूप में तैनात करने का प्रस्ताव भी पारित किया गया। उन्होंने कहा कि अस्पताल परिसर में ही सस्ती दरों पर रोगियों को विभिन्न टेस्ट उपलब्ध करवाने की सुविधा भी प्रदान की जा रही है। इससे पहले बीएमओ डाॅ. आशुतोष शर्मा ने मुख्यातिथि का स्वागत करते हुए रोगी कल्याण समिति के माध्यम से चल रहे विभिन्न कार्यों की विस्तार से जानकारी प्रदान की गई। आपदा प्रबंधन प्राधिकरण के उपाध्यक्ष राजेंद्र राणा ने कहा कि टौणी देवी में तहसील भवन के निर्माण के लिए दो करोड़ 18 लाख की राशि स्वीकृत की गई है। इसके लिए टेंडर प्रक्रिया भी पूर्ण कर ली गई है। तहसील भवन का निर्माण कार्य शीघ्र आरंभ हो जाएगा। वर्तमान सरकार के कार्यकाल में सभी पंचायतों का समग्र विकास सुनिश्चित किया जा रहा है। उन्होंने कहा कि सभी पंचायतों तथा ग्रामीण क्षेत्रों को सड़क सुविधा के साथ जोड़ने को सर्वोच्च प्राथमिकता दी जा रही है।
रोगी कल्याण समिति की बैठक मंे भाग लेते राजेंद्र राणा अन्य।
hin_Deva hin_Deva hin_Deva hin_Deva